CELEX: 62008CO0042
Language: da
Date: 2008-05-22 00:00:00
Title: Kendelse afsagt af Domstolen (Ottende Afdeling) den 22. maj 2008.#M. Ilhan mod Staatssecretaris van Financiën.#Anmodning om præjudiciel afgørelse: Hoge Raad der Nederlanden - Nederlandene.#Procesreglementets artikel 104, stk. 3, første afsnit - fri udveksling af tjenesteydelser - artikel 49 EF til 55 EF - motorkøretøjer - anvendelse i en medlemsstat af et motorkøretøj, der er indregistreret og lejet i en anden medlemsstat - pålæggelse af afgift på dette køretøj i førstnævnte medlemsstat.#Sag C-42/08.

Domstolens kendelse (Ottende Afdeling) af 22. maj 2008 – Ilhan mod Staatssecretaris van Financiën
      (Sag C-42/08)
      »Procesreglementets artikel 104, stk. 3, første afsnit – fri udveksling af tjenesteydelser – artikel 49 EF til 55 EF – motorkøretøjer – anvendelse i en medlemsstat af et motorkøretøj, der er indregistreret og lejet i en anden medlemsstat – pålæggelse af afgift på dette køretøj i førstnævnte medlemsstat«
      Fri udveksling af tjenesteydelser – begrænsninger (art. 49 EF – 55 EF) (jf. præmis 25 og domskonkl.)
      Angående
      
         
               Anmodning om præjudiciel afgørelse – Hoge Raad der Nederlanden Den Haag – fortolkning af artikel 49 EF til 55 EF – national
                  ordning, hvorefter der opkræves registreringsafgift ved et køretøjs første anvendelse på national offentlig vej, uden at der
                  tages hensyn til varigheden af køretøjets anvendelse på offentlig vej – afgiftspligt for en person med bopæl i denne medlemsstat,
                  som har lejet et køretøj, der er indregistreret i en anden medlemsstat, og som hovedsageligt skal anvendes i den førstnævnte
                  medlemsstat til erhvervsmæssige og private formål for et tidsrum af tre år.
               
            Konklusion
      Artikel 49 EF til 55 EF er til hinder for anvendelsen af en national ordning, som den i hovedsagen omhandlede, hvorefter en
         person, som er bosat eller har hjemsted i en medlemsstat, og som hovedsageligt i denne medlemsstat anvender et motorkøretøj,
         der er indregistreret og lejet i en anden medlemsstat, er forpligtet til at betale en afgift ved den første anvendelse af
         køretøjet på offentlig vej i førstnævnte medlemsstat, uden at der tages hensyn til varigheden af lejekontrakten for køretøjet
         eller den faktiske anvendelse af køretøjet i denne medlemsstat.